ประกาศคณะกรรมการกองทุนเพื่อการส่งคนต่างด้าวประกาศคณะกรรมการกองทุนเพื่อการส่งคนต่างด้าวกลับออกไปนอกราชอาณาจักรเรื่อง หลักเกณฑ์การขอรับการจัดสรรและการจัดสรรเงินกองทุนเพื่อเป็นค่าใช้จ่ายในการบริหารจัดการเกี่ยวกับการทำงานของคนต่างด้าวประจำปีงบประมาณพ.ศ. ๒๕๕๗[๑] เพื่อให้การจัดสรรเงินกองทุนเพื่อการส่งคนต่างด้าวกลับออกไปนอกราชอาณาจักรสำหรับเป็นค่าใช้จ่ายในการบริหารจัดการเกี่ยวกับการทำงานของคนต่างด้าวของหน่วยงานที่เกี่ยวข้องเป็นไปอย่างเหมาะสมและมีประสิทธิภาพอาศัยอำนาจตามความในข้อ ๕ (๑) แห่งข้อกำหนดคณะกรรมการกองทุนเพื่อการส่งคนต่างด้าวกลับออกไปนอกราชอาณาจักรว่าด้วยแนวทางหลักเกณฑ์ เงื่อนไข และลำดับความสำคัญของการใช้จ่ายเงินกองทุนเพื่อการส่งคนต่างด้าวกลับออกไปนอกราชอาณาจักรประจำปีงบประมาณ พ.ศ. ๒๕๕๗ คณะกรรมการกองทุนเพื่อการส่งคนต่างด้าวกลับออกไปนอกราชอาณาจักรจึงออกประกาศไว้ดังต่อไปนี้ข้อ ๑ ประกาศนี้เรียกว่าประกาศคณะกรรมการกองทุนเพื่อการส่งคนต่างด้าวกลับออกไปนอกราชอาณาจักร เรื่องหลักเกณฑ์การขอรับการจัดสรรและการจัดสรรเงินกองทุนเพื่อเป็นค่าใช้จ่ายในการบริหารจัดการเกี่ยวกับการทำงานของคนต่างด้าวประจำปีงบประมาณ พ.ศ. ๒๕๕๗ข้อ ๒ ประกาศนี้ให้ใช้บังคับตั้งแต่วันที่๑ ตุลาคม พ.ศ. ๒๕๕๖ เป็นต้นไปข้อ ๓ ในประกาศนี้กองทุน หมายความว่า กองทุนเพื่อการส่งคนต่างด้าวกลับออกไปนอกราชอาณาจักรคณะกรรมการกองทุน หมายความว่า คณะกรรมการกองทุนเพื่อการส่งคนต่างด้าวกลับออกไปนอกราชอาณาจักรหน่วยงาน หมายความว่า หน่วยงานที่เกี่ยวข้องกับภารกิจในการบริหารจัดการเกี่ยวกับการทำงานของคนต่างด้าวอธิบดี หมายความว่า อธิบดีกรมการจัดหางานข้อ ๔ หน่วยงานที่ประสงค์จะขอรับการจัดสรรเงินกองทุนเพื่อเป็นค่าใช้จ่ายในการบริหารจัดการเกี่ยวกับการทำงานของคนต่างด้าวให้จัดทำข้อเสนอเพื่อขอรับการจัดสรรเงินกองทุนประจำปีตามปีงบประมาณ ประกอบด้วย ยุทธศาสตร์การดำเนินงานเป้าหมายการดำเนินการ ผลผลิต วงเงินและรายละเอียดที่ขอรับการจัดสรร ประมาณการรายจ่ายและแผนการใช้เงิน เพื่อเสนอขออนุมัติต่อคณะกรรมการกองทุนล่วงหน้าไม่น้อยกว่าหกสิบวันก่อนเริ่มต้นปีงบประมาณข้อ ๕ ค่าใช้จ่ายในการบริหารจัดการเกี่ยวกับการทำงานของคนต่างด้าวของหน่วยงานที่เกี่ยวข้องให้ใช้จ่ายได้เฉพาะตามประเภทงบรายจ่ายดังนี้(๑) งบบุคลากร ได้แก่ ค่าจ้าง โดยให้จ่ายเป็นค่าจ้างชั่วคราวได้เฉพาะกรณีที่จำเป็นตามความเห็นชอบของคณะกรรมการกองทุนทั้งนี้ ตามอัตราค่าจ้างและวุฒิการศึกษาที่กำหนดไว้ในระเบียบของทางราชการโดยอนุโลม(๒) งบดำเนินงาน ได้แก่ ค่าตอบแทน ค่าใช้สอย ค่าวัสดุ และค่าสาธารณูปโภค(๓) งบลงทุน เฉพาะค่าครุภัณฑ์ที่จำเป็นในการปฏิบัติงาน(๔) ค่าใช้จ่ายที่เกิดขึ้นจากการโอนเงินกองทุนและค่าธรรมเนียมการให้บริการรับส่งเงินตามที่ธนาคารเรียกเก็บ(๕) งบรายจ่ายอื่น โดยความเห็นชอบของคณะกรรมการกองทุนข้อ ๖ ในกรณีที่หน่วยงานมีความจำเป็นต้องเปลี่ยนแปลงเพิ่ม หรือลดค่าใช้จ่ายใด ๆ ในประเภทค่าใช้จ่ายเดียวกันภายใต้กรอบวงเงินที่ได้รับอนุมัติจากคณะกรรมการกองทุนให้ดำเนินการเฉพาะเพื่อแก้ไขปัญหาในการดำเนินงาน หรือเพิ่มประสิทธิภาพในการปฏิบัติงานโดยคำนึงถึงประโยชน์ในการบริหารจัดการเกี่ยวกับการทำงานของคนต่างด้าว และต้องสอดคล้องกับเป้าหมายการดำเนินงานและผลผลิตตามที่ระบุในเอกสารประกอบการจัดทำข้อเสนอเพื่อขอรับการจัดสรรเงินกองทุนมติคณะรัฐมนตรีหรือนโยบายเร่งด่วนของรัฐบาลและต้องไม่เป็นการก่อหนี้ผูกพันข้ามปีงบประมาณให้หัวหน้าส่วนราชการของหน่วยงานตามวรรคหนึ่ง ที่จำเป็นต้องเปลี่ยนแปลงมีอำนาจเปลี่ยนแปลงเพิ่ม หรือลดค่าใช้จ่ายใด ๆ ในประเภทค่าใช้จ่ายเดียวกันภายใต้กรอบวงเงินที่ได้รับอนุมัติจากคณะกรรมการกองทุนเมื่อหน่วยงานได้ดำเนินการเปลี่ยนแปลง เพิ่ม หรือลดค่าใช้จ่ายตามวรรคหนึ่งแล้วให้รายงานให้คณะกรรมการกองทุนทราบภายในสิบห้าวันนับแต่วันที่เปลี่ยนแปลง เพิ่ม หรือลดค่าใช้จ่ายหากหน่วยงานนำเงินกองทุนไปเปลี่ยนแปลง เพิ่ม หรือลดค่าใช้จ่ายใด ๆ แล้วไม่รายงานภายในกำหนดคณะกรรมการกองทุนจะนำไปประกอบการพิจารณาจัดสรรเงินกองทุนในปีถัดไป และกรณีที่หน่วยงานใช้จ่ายเงินกองทุนโดยผิดวัตถุประสงค์ให้ส่งคืนเงินให้กองทุนภายใน ๓๐ วัน นับแต่ได้รับหนังสือแจ้งจากกองทุนหากหน่วยงานมีความจำเป็นต้องใช้เงินกองทุนเพื่อเป็นค่าใช้จ่ายในการบริหารจัดการเกี่ยวกับการทำงานของคนต่างด้าวเพิ่มเติมจากที่ได้รับการจัดสรรตามข้อ๔ ให้จัดทำข้อเสนอเพื่อขอรับการจัดสรรเงินกองทุนโดยแสดงรายละเอียดตามที่กำหนดไว้ในข้อ๔ เพื่อเสนอขออนุมัติต่อคณะกรรมการกองทุนข้อ ๗ ให้หน่วยงานที่ได้รับการจัดสรรเงินกองทุนเปิดบัญชีเงินฝากไว้กับธนาคารที่เป็นรัฐวิสาหกิจชื่อบัญชี กองทุนเพื่อการส่งคนต่างด้าวกลับออกไปนอกราชอาณาจักรของ. พร้อมแจ้งเลขที่บัญชีเงินฝากดังกล่าวให้กรมการจัดหางานทราบเพื่อโอนเงินเข้าบัญชีและห้ามนำเงินอื่นใดที่ไม่ใช่เงินกองทุนฝากในบัญชีดังกล่าวข้อ ๘ วิธีปฏิบัติเกี่ยวกับการเบิกเงินการรับเงิน การจ่ายเงิน การเก็บรักษาเงิน การนำเงินส่งและการพัสดุ ให้หน่วยงานที่ได้รับการจัดสรรเงินกองทุนถือปฏิบัติตามระเบียบของทางราชการว่าด้วยการนั้นโดยอนุโลมหากไม่สามารถปฏิบัติตามระเบียบของทางราชการได้ ให้ขออนุมัติต่อคณะกรรมการกองทุนข้อ ๙ ให้มีการตรวจสอบภายในเกี่ยวกับการดำเนินงานการเงินและการบัญชีของเงินกองทุนที่ได้รับการจัดสรรปีละหนึ่งครั้งข้อ ๑๐ ให้หน่วยงานที่ได้รับการจัดสรรเงินจากกองทุนจัดทำรายงานการรับจ่ายเงินกองทุนประจำเดือนตามแบบที่อธิบดีกำหนดพร้อมรายงานผลการดำเนินงานและส่งให้กรมการจัดหางานภายในวันที่สิบของเดือนถัดไป หากในเดือนใดไม่มีการรับจ่ายเงินจะไม่ทำรายงานการรับจ่ายเงินก็ได้แต่ให้หมายเหตุในรายงานการรับจ่ายเงินกองทุนประจำเดือนที่มีการรับจ่ายเงินเดือนถัดไปพร้อมเก็บหลักฐานการรับจ่ายเงินไว้ตรวจสอบเงินกองทุนรายการหรือโครงการใดที่หน่วยงานได้รับการจัดสรรและนำไปใช้จ่ายจนบรรลุวัตถุประสงค์และเป้าหมายผลผลิตแล้วมีเงินเหลือจ่ายให้นำส่งเงินเหลือจ่ายพร้อมทั้งดอกผลคืนกองทุนภายในสามสิบวันนับแต่วันสิ้นปีงบประมาณหรือวันสิ้นสุดการดำเนินงานในรายการหรือโครงการนั้นข้อ ๑๑ เมื่อสิ้นปีงบประมาณให้หน่วยงานที่ได้รับการจัดสรรเงินจากกองทุนรายงานผลการดำเนินงานตามแบบที่อธิบดีกำหนดภายในสามสิบวันนับแต่วันสิ้นปีงบประมาณให้กรมการจัดหางานเพื่อเสนอคณะกรรมการกองทุนประกาศณ วันที่ ๗ ตุลาคม พ.ศ. ๒๕๕๖จีรศักดิ์สุคนธชาติเลขาธิการสำนักงานประกันสังคมรักษาราชการแทนปลัดกระทรวงแรงงานประธานกรรมการกองทุนเพื่อการส่งคนต่างด้าวกลับออกไปนอกราชอาณาจักรปริยานุช/ผู้จัดทำ๒๕ ตุลาคม ๒๕๕๖จุฑามาศ/ผู้ตรวจ๒๕ ตุลาคม ๒๕๕๖[๑] ราชกิจจานุเบกษา เล่ม๑๓๐/ตอนพิเศษ ๑๔๑ ง/หน้า ๒๕/๒๑ ตุลาคม ๒๕๕๖